تورکییه، عراقدا داوام ائد‌ن اعتراضلاردا میدانا گلن جان ایتکیلری سببی ایله عراق خالقینا باش‌ساغ‌لیغی دیله‌یه‌رک عراق حکومتینین خالقین گؤزلنتیلرینین قارشیلانماسی اوچون لازیم اولان آددیملاری آتاجاغینا ایناندیغینی بیلدیردی.
خاریجی ایشلر باخانلیغیندان وئریله‌ن یازی‌لی آچیقلامادا، عراقین بغداد و بعضی گونئی ویلایتلرین‌ده ۱ اکتبردان بو یانا داوام ائد‌ن اعتراض حرکتلری سیراسین‌دا چوخ ساییدا جان ایتکی‌سی و یارالانما میدانا گلمه‌سین‌دن درین کدر دویولدوغو ایفاده ائدیلدی.
داها چوخ جان ایتکی‌سینین یاشانماماسی اوچون ساغ‌دویو چاغریسی ائدیله‌ن آچیقلامادا،
"گؤستریلر سیراسیندا خالق‌دان و گوونلیک گؤره‌ولی‌‌لرین‌دن حیاتینی ایتیره‌ن بوتون عراق‌لی قارداشلاریمیزا الله‌دان رحمت و یارالیلارا عاجل شفالار دیله‌ییریک. تورکییه، عراقین ثابیتلیگینه اؤنم وئرمکده‌دیر. عراق خالقینین دینج‌لیک و ریفاه ایچین‌ده بیر حیات سورمه‌سی صمیمی آرزوموزدور. عراق حکومتینین خالقین مشروع گؤزلنتی‌لرینین قارشیلانماسینی تامین ائتمک اوچون لازیم اولان آددیملاری آتاجاغینا اینانیریق. گؤستریلرده داها چوخ جان ایتکی‌سی و ییخیم یاشانماماسی اوچون هر کسی اعتیدال و ساغ‌دویولا چاغیریریق" ایفاده‌لری یئر آلدی.
عراقین باشکندی بغداد ایله گونئی شهرلری ۱ اکتبردان بو یانا مالی فساد، ایش سیزلیک و دؤولت خیدمتی یوخسونلوغو سببیله تشکیل ائدیله‌ن ائیلملره صحنه اولور.
